google/wiki40b huggingface dataset:
माहेश्वर सूत्र

माहेश्वर सूत्र (संस्कृत: शिवसूत्राणि या महेश्वर सूत्राणि) को संस्कृत व्याकरण का आधार माना जाता है। पाणिनि ने संस्कृत भाषा के तत्कालीन स्वरूप को परिष्कृत एवं नियमित करने के उद्देश्य से भाषा के विभिन्न अवयवों एवं घटकों यथा ध्वनि-विभाग (अक्षरसमाम्नाय), नाम (संज्ञा, सर्वनाम, विशेषण), पद, आख्यात, क्रिया, उपसर्ग, अव्यय, वाक्य, लिंग इत्यादि तथा उनके अन्तर्सम्बन्धों का समावेश अष्टाध्यायी में किया है। अष्टाध्यायी में ३२ पाद हैं जो आठ अध्यायों मे समान रूप से विभक्त हैं 
व्याकरण के इस महनीय ग्रन्थ मे पाणिनि ने विभक्ति-प्रधान संस्कृत भाषा के विशाल कलेवर का समग्र एवं सम्पूर्ण विवेचन लगभग ४००० सूत्रों में किया है , जो आठ अध्यायों में (संख्या की दृष्टि से असमान रूप से) विभाजित हैं। तत्कालीन समाज मे लेखन सामग्री की दुष्प्राप्यता को ध्यान में रखते हुए पाणिनि ने व्याकरण को स्मृतिगम्य बनाने के लिए सूत्र शैली की सहायता ली है। पुनः, विवेचन को अतिशय संक्षिप्त बनाने हेतु पाणिनि ने अपने पूर्ववर्ती वैयाकरणों से प्राप्त उपकरणों के साथ-साथ स्वयं भी अनेक उपकरणों का प्रयोग किया है जिनमे शिवसूत्र या माहेश्वर सूत्र सबसे महत्वपूर्ण हैं।

सूत्र

माहेश्वर सूत्रों की कुल संख्या १४ है जो निम्नलिखित हैं: 
१.  अइउण्।

२.  ऋऌक्।

३.  एओङ्। 

४.  ऐऔच्। 

५.  हयवरट्।

६.  लण्।

७.  ञमङणनम्।

८.  झभञ्।

९.  घढधष्।

१०.  जबगडदश्। 

११.  खफछठथचटतव्।

१२.  कपय्।

१३.  शषसर्।

१४.  हल्।

माहेश्वर सूत्र की व्याख्या

उपर्युक्त्त १४ सूत्रों में संस्कृत भाषा के वर्णों (अक्षरसमाम्नाय) को एक विशिष्ट प्रकार से संयोजित किया गया है। फलतः, पाणिनि को शब्दों के निर्वचन या नियमों मे जब भी किन्ही विशेष वर्ण समूहों (एक से अधिक) के प्रयोग की आवश्यकता होती है, वे उन वर्णों (अक्षरों) को माहेश्वर सूत्रों से प्रत्याहार बनाकर संक्षेप मे ग्रहण करते हैं। माहेश्वर सूत्रों को इसी कारण ‘प्रत्याहार विधायक’ सूत्र भी कहते हैं। प्रत्याहार बनाने की विधि तथा संस्कृत व्याकरण मे उनके बहुविध प्रयोगों को आगे दर्शाया गया है।
इन १४ सूत्रों में संस्कृत भाषा के समस्त वर्णों को समावेश किया गया है। प्रथम ४ सूत्रों (अइउण् – ऐऔच्) में स्वर वर्णों तथा शेष १० सूत्र व्यंजन वर्णों की गणना की गयी है। संक्षेप में स्वर वर्णों को अच् एवं व्यंजन वर्णों को हल् कहा जाता है। अच् एवं हल् भी प्रत्याहार हैं।
चकवाल

पंजाब, पाकिस्तान, का एक नगर।
लेक्यून सेटक्यार

शब्द का अर्थ

लेक्यून सेटक्यार (बर्मी လေးကျွန်းစင်္ကြ) का अर्थ होता है- मैं बुद्ध के द्वीप पर खड़ा था
जीवाणुनाशक

जीवाणुनाशक (Bactericide) ऐसी सामग्री या पदार्थ को कहा जाता है जो जीवाणुओं की रोकथाम या उनका ख़ात्मा करे। यह निस्संक्रामक (डिस्इन्फ़ेक्टेन्ट), पूतिरोधी (ऐन्टीसेप्टिक) या ऐन्टीबायोटिक पदार्थ हो सकते हैं।
जोर्डी होव

व्यक्तिगत जीवन

होव का जन्म फ्लोरल में एक फार्महाउस में हुआ था। इनके माता का नाम कैथरीन तथा पिता का नाम अल्बर्ट होव था।  ये नौ भाई-बहिनों में से एक थे।   होव जब मात्र नौ दिन के थे तब इन्हें सस्काटून लेके चले गए थे ,उस वक़्त इनके पिता श्रमिक रूप में कार्य करते थे। गर्मियों के उन दिनों में होव अपने पिता के साथ कंस्ट्रक्शन के काम में हाथ बंटाते थे।
संस्कृत २००३

संस्कृत २००३ देवनागरी विशेषकर संस्कृत हेतु एक यूनिकोड फॉण्ट है। यह देवनागरी को संयुक्ताक्षरों सहित शुद्ध पारम्परिक रूप में दर्शाता है जिस कारण यह हिन्दी/संस्कृत टैक्स्ट के मुद्रण हेतु विशेष उपयोगी है। यह ओंकारानन्द आश्रम के स्वामी सत्चिदानन्द द्वारा विकसित किया गया है।
इस फॉण्ट में देवनागरी के अतिरिक्त रोमन लिपि के glyphs भी सम्मिलित हैं जिस कारण यह द्विभाषी पाठ (हिन्दी-अंग्रेजी) के मुद्रण हेतु भी उपयोगी है। देवनागरी के पारम्परिक रूप में शुद्ध प्रदर्शन हेतु इसमें अतिरिक्त ग्लिफ्स जोड़े गये हैं। यह पहला देवनागरी फॉण्ट माना जाता है जिसमें वैदिक तथा क्लासिक संस्कृत के सभी संयुक्ताक्षर जोड़े गये हैं। इसके अतिरिक्त इसमें हिन्दी तथा मराठी में प्रयुक्त होने वाले संयुक्ताक्षर भी जोड़े गये हैं। इसके प्रयोग हेतु विंडोज़ २००० या विंडोज़ ऍक्सपी की आवश्यकता है, साथ ही इनमें इण्डिक समर्थन सक्षम किया होना चाहिये।
यह फॉण्ट मूल रूप से आइट्राँसलेटर २००३ नामक प्रोग्राम के लिये बनाया गया था परन्तु इसको स्वतन्त्र रूप से भी प्रयोग किया जा सकता है। इसका नवीनतम संस्करण १.१ है जो कि १८ सितम्बर २००५ को जारी किया गया।
विलुप्तप्राय प्रजातियां

वे जीव जो विभिन्न वश्यकता है उन्हें विलुप्तप्राय जीव कहते हैं। यदि इनका संरक्षण नहीं किया गया तो वे लुप्त हो जायेंगे। भारत के कुछ विलुप्त प्राय जन्तु जंगली गधा, एक सींग वाला गैण्डा, तेंदुआ, नीलगिरि के लंगूर, कस्तूरी मृग, सफेद गैण्डा तथा अजगर हैं।
सईद इकबाल

सईद इकबाल एक राजनीतिज्ञ है पाकिस्तान के राष्ट्रीय विधानसभा में | वह NA-81 निर्वाचन क्षेत्र का प्रतिनिधित्व करता है पाकिस्तानी पंजाब के लिए |
उदा देवी पासी

उदा देवी पासी भारत की एक स्वतंत्रता संग्राम सेनानी थीं जो सन् १८५७ में अंग्रेजी हुकूमत के खिलाफ लड़ते हुए शहीद हुईं। उदा देवी ने १६ नवम्बर १८५७ को ३२ अंग्रेजों को मौत के घाट उतारकर स्वयं शहादत प्राप्त की थी।
नेटवेस्ट टी 20 ब्लास्ट 2017

प्रतियोगिता प्रारूप

18 टीमें टी -20 खिताब के लिए प्रतिस्पर्धा करेंगे। प्रतियोगिताएं शुरूआत में प्रतियोगिता के समूह चरण के लिए 2 डिवीजनों (उत्तर और दक्षिण) में प्रत्येक, 9 युक्त टीमों में विभाजित हैं। समूह स्तर के दौरान (जुलाई से सितंबर तक) प्रत्येक क्लब एक ही विभाजन में दूसरी टीमों में से दो बार खेलता है, एक बार अपने घर स्टेडियम में और एक बार उनके विरोधियों के मुताबिक। कुल 14 खेल प्रत्येक के लिए वे केवल एक बार दो अन्य टीमों को खेलते हैं। टीमों को एक टाई के लिए जीत और एक बिंदु के लिए दो अंक प्राप्त होते हैं या यदि मैच छोड़ दिया जाता है। किसी नुकसान के लिए कोई अंक नहीं दिए जाते हैं। टीमें कुल अंकों से क्रमबद्ध हैं, फिर नेट रन रेट। समूह स्तर के अंत में, प्रत्येक समूह की शीर्ष चार टीम नॉकआउट चरण में प्रवेश करती है।
ग्रे लाइन (दिल्ली मेट्रो)

दिल्ली मेट्रो की ग्रे लाइन, जिसे लाइन ०९ भी कहा जा रहा है, द्वारका मेट्रो स्टेशन  को नजफगढ़ से जोड़ने वाली ४.२९५ किलोमीटर लम्बी एक आगामी मेट्रो लाइन है।
चैत्यालय

चैत्यालय तारण पंथ के धार्मिक स्थल को कहते हैं। चैत्यालय देश के पांच राज्यों के १६८ स्थानों पर हैं। सर्वाधिक चैत्यालय बासोदा में हैं। व ज़िला स्तर पर दमोह में हैं।  नाम चैत्यालय अवश्य है किंतु इसके भीतर वेदी में जिनवाणी रखातीं हैं जिनवाणी अर्थात जैन ग्रंथ।इनके निर्माण के पश्चात वेदी प्रतिष्ठा होती है।इसमें प्रथम दिवस अस्थाप व ध्वजारोहण,द्वितीय दिवस कलशारोहण,तृतीय दिवस वेदीसूतन व तिलक होता है।इसमेंं आयोजक परिवार को तारण तरण महासभा पदवी देती है।इसमें निम्न पदवियां मिलती हैं।क्रमशः सामुहिक,एक बार,दो बार,तीन बार,चार व पांच बार में धर्मप्रेमी, सेठ,सवाई सेठ,श्रीमंत, समाज रत्न और समाज भूषण की पदवी मिलती हैंं।
चैत्यालयों में सार्वजनिक समारोह जैसेकि नववर्ष समारोह के कार्यक्रम आयोजित किए जाते हैं।
उदयन (राजा)

उदयन चंद्रवंश के राजा और सहस्रानीक के पुत्र थे। वत्स का नृपति, जिनकी राजधानी कौशांबी थी। कौशांबी इलाहाबाद जिले में नगर से प्राय: ५० किमी पश्चिम मे बसी थी, जहाँ आज भी यमुना के तीर कोसम गाँव में उनके  खंडहर हैं।
उदयन संस्कृत साहित्य की परंपरा में महान प्रणयी हो गयेे है और उनकी उस साहित्य में स्पेनी साहित्य के प्रिय नायक दोन जुआन से भी अधिक प्रसिद्धि है। बार-बार संस्कृत के कवियों, नाट्यकारो और  कथाकारों ने उन्हे अपनी रचनाओं का नायक बनाया है और उनकी लोकप्रियता के परिणामस्वरूप गाँवों में लोग निंरतर उनकी कथा प्राचीन काल में कहते रहे हैं। महाकवि भास ने अपने दो दो नाटकों-स्वप्नवासवदत्ता और प्रतिज्ञायौगंधरायण-में उन्हें  अपनी कथा का नायक बनाया है। वत्सराज की कथा बृहत्कथा और सोमदेव के कथासरित्सागर में भी वर्णित है। इन कृतियों से प्रकट है कि उदयन वीणावादन में अत्यंत कुशल थे और अपने उसी व्यसन के कारण उन्हें  उज्जयिनी में अवंतिराज चंडप्रद्योत महासेन का कारागार भी भोगना पड़ा। भास के नाटक के अनुसार वीणा बजाकर हाथी पकड़ते समय छदमगज द्वारा अवंतिराज ने उन्हें  पकड़ लिया था। बाद में उदयन प्रद्योत की कन्या वासवदत्ता के साथ हथिनी पर चढ़कर वत्स भाग गयेे। उस पलायन का दृश्य द्वितीय शती ईसवी पूर्व के शुंगकालीन मिट्टी के ठीकरों पर खुदा हुआ मिला है। एस ऐसा ठीकरा काशी हिन्दू विश्वविद्यालय के भारत-कला-भवन में भी सुरक्षित है। कला और साहित्य के इस परस्परावलंबन से राजा की ऐतिहासिकता पुष्ट होती है।
वत्सराज उदयन नि:संदेह ऐतिहासिक व्यक्ति थे और उनका उल्लेख साहित्य और कला के अतिरिक्त पुराणों और बौद्ध ग्रंथों में भी हुआ है। उदयन बुद्ध के समकालीन थे और उनके तथा उनके पुत्र बोधी, दोनों ने तथागत के उपदेश सुने थे। बौद्ध ग्रंथों में वर्णित कौशांबी के बुद्ध के आवास पुनीत घोषिताराम से कौशांबों की खुदाई में उस स्थान की नामांकित पट्टिका अभी मिली है। उदयन ने मगध के राजा दर्शक की भगिनी पद्मावती और अंग के राजा दृढ़वर्मा की कन्या को भी, वासवदत्ता के अतिरिक्त, संभवत: ब्याहा था। बुद्धकालीन जिन चार राजवंशों-मगध, कोशल, वत्स, अवंति-में परस्पर दीर्घकालीन संघर्ष चला था उन्हीं में उदयन का वत्स भी था, जो कालांतर में अवंति की बढ़ती हुई सीमाओं में समा गया।
इधर हाल में जो प्राचीन के प्रति भारत का पुनर्जागरण हुआ है उसके परिणामस्वरूप उदयन को नायक बनाकर की प्राय: सभी भाषाओं में नाटक और कहानियाँ लिखी गई हैं। इससे प्रकट है कि वत्सराज की साहित्यिक महिमा घटी नहीं और वह नित्यप्रति साहित्यकारों में आज भी लोकप्रिय हो रहें  है।
मैन बुकर अंतरराष्ट्रीय पुरस्कार

मैन बुकर अंतरराष्ट्रीय पुरस्कार एक अन्तराष्ट्रिय पुरस्कार है।
मोटीपावड

मोटीपावड गुजरात के बनासकांठा जिल्ले का एक गाँव है।यहाँ प्रसिद्ध ठाकर नकलंग मंदिर विद्यमान है। इस गाँव में शिव मंदिर,रामदेवपिर मंदिर दर्शनीय है। गाँव में दिलीप पटेल की परब (प्याऊ) भी है।
निरमा (साबुन)

टॉयलेट साबुन श्रेणी में निरमा का धावा निरमा स्नान साबुन, हिंदुस्तान लीवर स्थिर से सबसे ज्यादा बिकने कार्बोलिक साबुन ब्रांड, लाइफबॉय, के खिलाफ ही तैनात है जो एक साबुन के साथ शुरू किया गया था। निरमा सौंदर्य साबुन, देश में तीसरा सबसे बड़ा बिकने वाला ब्रांड हैं।

इतिहास

भारत में टॉयलेट साबुन बाजार में मोनोपोली चलती थी। मनमर्जी कीमते वसूली जाती थी। देश कुछ बहुराष्ट्रीय कंपनियों का वर्चस्व था। 1992 में, छेदक मूल्य निर्धारण के माध्यम से बाजार का विस्तार करने के लिए एक मजबूत की जरूरत संवेदन, निरमा एक कार्बोलिक साबुन है जो 'निरमा बाथ सोप' के प्रक्षेपण के साथ इस बाजार में प्रवेश किया। कार्बोलिक साबुन खंड गिरावट पर है, निरमा स्नान हर साल बड़ी मात्रा में उत्पादन किया है।

स्लोगन

विज्ञापन में उपयोग किया जाने वाला स्लोगन "सौंदर्य साबुन निरमा" हैं।
शिवानी भटनागर

शिवानी भटनागर (- [[२३ जनवरी], १९९९) एक प्रसिद्ध पत्रकार थीं।
अग्गबोधि अष्टम

अग्गबोधि अष्टम ९वीं शताब्दी में अनुराधापुर का राजा था। उसका शासनकाल ८१६ ई से ८२७ ई तक था। अपने भ्राता महिन्द तृतीय के बाद वह सिंहासन पर बैठा। उसके बाद उसका भाई दप्पुल तृतीय राजा बना।
प्रेम दीवाने

कहानी

राधा (पूजा भट्ट) और मनोहर (विवेक मुशरान) एक दूसरे से प्यार करते हैं और शादी करना चाहते हैं, लेकिन राधा के पिता (अशोक सर्राफ) मनोहर के गरीब होने के कारण राधा की शादी उससे नहीं करवाना चाहता है। वो राधा को घर से बाहर निकलने से मना करता है, पर वो घर से भाग कर मनोहर के घर चले जाती है। राधा के अंकल, नटवरलाल (प्रेम चोपड़ा) के कहने पर वे दोनों घर से भाग जाते हैं। नटवरलाल उन्हें एक अमीर आदमी का अपहरण कर उसके बदले भारी रकम की मांग करने के लिए मना लेता है। उन दोनों को बाद में एहसास होता है कि उनके अंकल उनके लिए कोई खतरनाक योजना बना रहे हैं।
मनोरमा जाफा

जीवनी

मनोरमा जाफ़ा का जन्म 1932  में हुआ था और उन्होंने इलाहाबाद विश्वविद्यालय से भूगोल में स्नातकोत्तर की उपाधि प्राप्त की थी।  वीरेंद्र सिंह जफा से शादी के बाद, उन्होंने 60 के दशक के अंत में, जब उनके पति पटना में तैनात थे, लेखन का कार्य किया।  शुरुआती प्रयास स्थानीय समाचार पत्रों में स्तंभ थे जो जल्द ही कहानी लेखन में विकसित हुए।  
जब उनके पति संयुक्त राष्ट्र के लिए काम करने के लिए अमेरिका चले गए, तो उन्होंने मैसाचुसेट्स इंस्टीट्यूट ऑफ टेक्नोलॉजी  में कहानी लेखन का एक कोर्स किया, जिसमें 100 से अधिक पुस्तकों और कई सौ कहानियों का उत्पादन हुआ।  
मनोरमा के दो बच्चे हैं, एक बेटा और सबसे छोटी, एक बेटी, नवीना जाफा, जो स्थानीय रूप से जानी मानी कथक नर्तकी है।

कैरियर, उपलब्धियां और विरासत

मनोरमा जाफ़ा एक विपुल लेखिका हैं जिनके पास 100 से अधिक पुस्तकें हैं और कई शोध पत्र उनके श्रेय में हैं।   वह हिंदी और अंग्रेजी में लिखती हैं और उनकी कहानियों का जापानी ,  डच , इतालवी और स्पेनिश जैसी कई भाषाओं में अनुवाद किया गया है।    अपनी पहली पुस्तक से, डोंकी ऑन द ब्रिज ,  जफ़ा सरल भाषा में लिखते हैं,  अधिकतर पाठ और चित्रों के प्रारूप में।   जफ़ा वयस्कों के लिए भी लिखती हैं, जैसे कि उनकी पुस्तक देविका , जिसमें अधिक राजनीतिक ओवरटोन हैं।  
उनके द्वारा लिखी गई नियमित पुस्तकों के अलावा, बाल साहित्य के कारण मनोरमा जाफ़ा के योगदान को उल्लेखनीय बताया गया है।      उन्होंने गब्बर और बब्बर और मैं सोना जैसी थीम्ड किताबें भी लिखी हैं, जो विशेष जरूरतों वाले बच्चों के उद्देश्य से हैं ।   बच्चों को प्रशिक्षित करने, बुक थेरेपी के लिए एक विशेष कार्यक्रम शुरू किया है और अफगानिस्तान जैसी आपदाओं और भारत में सुनामी प्रभावित क्षेत्रों में रहने वाले बच्चों को किताबें वितरित की हैं।   
जाफा ने बच्चों के साहित्य पर कई शोध पत्र और बच्चों के साहित्य को लिखने पर एक पुस्तक का निर्माण किया है  और बच्चों के लिए बेहतर पुस्तकों के लिए एक आंदोलन का नेतृत्व कर रहे हैं।   वह उभरते लेखकों के लिए सिंगापुर, थाईलैंड, बांग्लादेश, श्रीलंका और नेपाल,  जैसे देशों में बच्चों के साहित्य को बढ़ावा देने के लिए नियमित कार्यशालाएं आयोजित करती हैं, जिनके बारे में कहा जाता है कि उन्होंने बाल साहित्य में वर्तमान उछाल को प्रभावित किया है।   उन्हें इस दिशा में एक होम लाइब्रेरी आंदोलन शुरू करने का श्रेय दिया जाता है।

पुरस्कार और मान्यताएँ

मनोरमा जाफा को कई संगठनों द्वारा मान्यता दी गई है।  IBC, ने 1999 में, मनोरमा को 20 वीं शताब्दी के शीर्ष 2000 विद्वानों में से एक माना।   नामी द्वीप इंटरनेशनल चिल्ड्रन बुक फेस्टिवल, नामबुक फेस्टिवल,  ने उन्हें 2010 में भारत में बाल साहित्य के एक जीवित खजाने के रूप में नामित किया। 
भारत सरकार ने बाल साहित्य को बढ़ावा देने के लिए उनके प्रयासों का सम्मान करते हुए 2014 में पद्म श्री से मनोरमा जाफ़ा को सम्मानित किया।
जिब्राल्टर आम चुनाव, 2003

जिब्राल्टर आम चुनाव ब्रिटिश प्रवासी शासित प्रदेश जिब्राल्टर में 28 दिसम्बर 2003 के दिन आयोजित हुए थे। चुनाव जिब्राल्टर संसद की 15 सीटों के लिए हुए थे। चुनाव में देश की तीनों मुख्य दलों (जिब्राल्टर सोशल डैमोक्रैट्स, जिब्राल्टर लिबरल पार्टी और जिब्राल्टर सोशलिस्ट लेबर पार्टी) ने अपने उम्मीदवार उतारे थे।
जिब्राल्टर सोशल डैमोक्रैट्स ने अपने पिछले चुनाव का प्रदर्शन दोहराते हुए आठ सीटें प्राप्त करीं और पीटर करुआना पुनः जिब्राल्टर के मुख्यमंत्री बने। सोशल डैमोक्रैट्स की यह लगातार तीसरी जीत थी, जिसमें इन्होंने कुल मतदान का 51.5 लोकप्रिय वोट इक्ट्ठा किए।
जिब्राल्टर सोशलिस्ट लेबर पार्टी ने पाँच सीटें प्राप्त करी और संसद में मुख्य विपक्षी बनी। इस चुनाव में इन्हें दो सीट का नुकसान हुआ था। जिब्राल्टर लिबरल पार्टी ने अपने पिछले प्रदर्शन में सुधार करते हुए इस बार कुल दो सीटें प्राप्त करीं। सोशलिस्ट लेबर और लिबरल पार्टी का इस चुनाव में गठबंधन था परिणामस्वरूप इस गठबंधन ने कुल सात सीटें प्राप्त करीं।
मुक्तिका उपनिषद्

मुक्तिका  एक उपनिषद है जिसमें १०८ उपनिषदों की सूची दी गयी है। 
किसी भी उपनिषद का रचनाकाल ठीक-ठीक पता नहीं है। सब्से पुराने उपनिषदों की रचना ईसा से लगभग ८०० वर्ष पूर्व हुई थी। सभी मुख्य उपनिषदों की रचना पहली सहस्राब्दी ईसापूर्व में हो गयी थी। अधिकांश उपनिषदों की रचना सम्भवतः १०० ईसापूर्व से ३०० ई के कालखण्ड में हुई थी। इसी प्रकार ७ संन्यास उपनिषद की रचना तीसरी शताब्दी में हुई थी। मुक्तिका उपनिषद की रचना सम्भवतः 1656 में दार्शनिक दारा शिकोह द्वारा उपनिषद के फारसी अनुवाद से पहले हुआ होगा।
शिकारी (2000 फ़िल्म)

संक्षेप

वीरेंद्र (निर्मल पांडे) दक्षिण अफ्रीका के केप टाउन में एक व्यापारिक टाइकून है। उसकी बहन राजेश्वरी (करिश्मा कपूर), पत्नी सुमन (तबु) और उसकी मां उसके एकमात्र रिश्तेदार हैं। वीरेंद्र का वैवाहिक जीवन विवाद में है, क्योंकि सुमन के साथ कभी भी कोई संबंध नहीं रहा है। एक दिन, वीरेंद्र महेंद्र प्रताप सिंह (गोविन्दा) के रूप में व्यापारिक दुनिया में उसका प्रतिद्वंद्वी आ जाता है। महेंद्र एक भारतीय मसाला टाइकून है जो दक्षिण अफ्रीका में अपने व्यापार का विस्तार करना चाहता है।
वीरेंद्र शुरुआत में महेंद्र की विस्तार योजनाओं से सतर्क रहता है, लेकिन बाद में उसके प्रवेश को वो अपने व्यवसाय का विस्तार करने के लिए एक उपकरण के रूप में देखता है। वीरेंद्र से अनजान, महेंद्र वास्तव में ओम श्रीवास्तव नामक एक छिपा हुआ व्यक्ति हैं। टाइकून बनने में ओम का बड़ा एजेंडा है। महेंद्र और वीरेन्द्र ने एक सौदा किया, जिस पर वीरेंद्र को जश्न मनाने के लिए जंगल में एक घर में आमंत्रित किया जाता है।
शिल्प (साहित्य)

'शिल्प' का शाब्दिक अर्थ है निर्माण अथवा गढ़न के तत्व। किसी साहित्यिक कृति के संदर्भ में 'शिल्प' की दृष्टि से मूल्यांकन का बड़ा महत्व है। 
शिल्प के अंतर्गत निम्न छः बिन्दुओं की चर्चा की जाती है:

नायक के विभिन्न प्रकार

धीरोदात्त, धीर ललित, धीर शांत या धीरोद्धत

नरेन्द्र कोहली के उपन्यासों में सभी प्रकार के नायक वर्तमान हैं। 'अभ्युदय' के श्रीराम 'धीरोदात्त नायक' हैं। महासमर के युधिष्ठिर धीर-शांत नायक हैं। 'वसुदेव' में वसुदेव 'धीरोद्धत' नायक हैं।
और महासमर के महानायक श्रीकृष्ण तो प्रसंगवश सभी भूमिकाओं में अवतरित होते हैं। गीता का उपदेश देते समय वे धीर-शांत भी हैं और 'धीर-अद्भुत' भी, दुर्योधन की राजसभा में; कंस, शिशुपाल, जरासंध एवं द्रोणादि के वध में वे धीरोद्धत हैं; युधिष्ठिर के राजसूय में ऋषियों के चरण धोते समय, द्रौपदी की मान-रक्षा के समय, सुदामा के स्वागत एवं गुरु सांदीपनि की गुरुदक्षिणा इत्यादि के समय वे धीरोदात्त हैं एवं गोपियों एवं रूक्मिणी-सत्यभामा आदि के प्रसंग में वे धीर-ललित नायक की भूमिका का सर्वोत्तम निर्वाह करते हैं। उनके इन रूपों का सम्यक् चित्रण महासमर में जिस दक्षता से नरेन्द्र कोहली ने किया है, वह हिन्दी में बस उन्हीं की कलम से संभव था।

संवाद

नरेन्द्र कोहली के उपन्यासों में संवाद अत्यंत सशक्त हैं। कथाकार उनके माध्यम से कथा को भी आगे बढाता है, पात्रों के चरित्र का उद्घाटन भी करता है, उनके प्रत्युत्पन्नमतित्व से रोचकता भी बनाए रखता है एवं देश-काल का चित्रण भी करता चलता है। संपूर्ण महासमर, तोड़ो, कारा तोड़ो, वसुदेव एवं अभ्युदय इनके उत्तम उदाहरणों से भरे पड़े हैं। 
समय एवं अनुभव के साथ नरेन्द्र कोहली की लेखनी का विकास भी हुआ है। यह विकास कई स्तरों पर है। उनकी संवाद शैली में भी यहाँ दृष्टिगोचर होता है। निम्न उदाहरण दृष्टव्य हैं :

रोचकता

मुनि शालिहोत्र के आश्रम में वेदव्यास-युधिष्ठिर संवाद (सार्वजनिक चर्चा में संकेतों के माध्यम से गूढ़-सन्देश का चतुराईपूर्वक आदान-प्रदान)
दूत बनकर कृष्ण के हस्तिनापुर जाते समय द्रौपदी का एकालाप (मोनोलॉग)

प्रत्युत्पन्नमतित्व (हाजिरजवाबी)

युधिष्ठिर के युवराज्याभिषेक के लिये दबाव डालते हुए धृतराष्ट्र-अक्रूर संवाद : महासमर -२ (अधिकार)

संवादों के माध्यम से चरित्र चित्रण

भीष्म-प्रतिज्ञा के पश्चात् शान्तनु-भीष्म संवाद : महासमर -१ (बन्धन)
हस्तिनापुर प्रवेश पर प्रथम भेंट के अवसर पर भीष्म-द्रोण संवाद : महासमर -२ (अधिकार)
वारणावत में पांडवों के भस्म होने का समाचार पाकर आये वेद-व्यास का धृतराष्ट्र एवं तत्पश्चात् विदुर से संवाद : महासमर-३ (कर्म)

संवादों के माध्यम से पात्र के मनोविज्ञान का चित्रण

दशरथ-भीष्म संवाद एवं भीष्म-प्रतिज्ञा : महासमर -१ (बन्धन)

पाण्डु के देहांत के पश्चात् सत्यवती को वनगमन के लिये प्रेरित करते समय सत्यवती-व्यास संवाद : महासमर -१ (बन्धन)

संवादों के माध्यम से शाश्वत आध्यात्मिक सत्यों का चित्रण

हिडिम्ब-वन स्थित आश्रम में मुनि शालिहोत्र-युधिष्ठिर-भीम संवाद
नारी की प्रकृति के सन्दर्भ में कुंती-युधिष्ठिर संवाद
सुलोचना गाडगील

सुलोचना गादगील भारत के बंगलौर में वायुमंडलीय और महासागर विज्ञान केंद्र (सीएओएस) में भारतीय मौसम विज्ञानविद् है। उनके शोध ने मॉनसून क्लाउड बैंड में उप-मौसमी बदलाव की बुनियादी सुविधा की खोज का नेतृत्व किया। उसने दिखाया कि मानसून एक विशाल भूमि-समुद्र की हवा नहीं है बल्कि इसके बजाय एक ग्रहों के पैमाने के तंत्र के मौसमी प्रवास का एक अभिव्यक्ति है, जो कि गैर-मानसून क्षेत्रों में भी देखा जाता है।
उनका जन्म १९४४ में पुणे में हुआ था। उनके दादाजी और पिता भौतिक विज्ञानिक थे। उसने अपनी शुरुआती स्कूली शिक्षा पुणे में, मराठी माध्यम में की थी और फिर वह आंध्र प्रदेश में एक बोर्डिंग स्कूल ऋषि घाटी चली गई। वह फर्ग्यूसन कॉलेज में अपनी स्नातक की पढ़ाई के लिए पुणे लौटे, जहां उन्होंने प्राकृतिक विज्ञानों का चयन किया और रसायन शास्त्र, भौतिकी और गणित में मेजर पढाई की। वह भारतीय उष्णकटिबंधीय मौसम विज्ञान संस्थान में सीएसआईआर पूल अधिकारी थी २ साल। इस अवधि के दौरान उन्होंने आर. अनंतकृष्णन और डी. आर. सिक्का जैसे वैज्ञानिकों के साथ काम किया।
कन्याकुमारी रेलवे स्टेशन

कन्याकुमारी रेलवे स्टेशन भारतीय रेल का एक रेलवे स्टेशन है। यह कन्याकुमारी शहर में स्थित है। इसकी ऊंचाई 14 मी. है।
१९४६ ईसा पूर्व

१९४६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १९४६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
रणधीर कपूर

व्यक्तिगत जीवन

उन दिनों अधिकतर मशहूर लोगों को उनके निकनेम से पुकारा जाता था । इनका निकनेम "डब्बू" था ।
एंड टीवी

उपलब्धता

यह चैनल भारत में एयरटेल डिजिटल टीवी में 114, डिश टीवी में 107, टाटा स्काई में 115, वीडियोकॉन में 115, रिलायंस डिजिटल टीवी पर 215 पर आता है। इसके अलावा यह अन्य देशों में स्काई 795 और वर्जन केबल टीवी पर 811 पर आता है। इसके साथ ही इसका उच्च संस्करण डिश टीवी पर 3 और एयरटेल डिजिटल टीवी पर 115 में आता है।
जवाहरलाल नेहरू स्टेडियम, दिल्ली

नवम एशियाई खेल (१९८२)

स्टेडियम का निर्माण सन १८८२ में नौंवे एशियाई खेलों के आयोजन के लिए किया गया था। यहां इन खेलों के उद्घाटन और समापन समारोह के अतिरिक्त एथेलेटिक्स स्पर्धायें भी आयोजित की गयी थीं।

एशियाई एथेलेटिक्स प्रतियोगिता (१९८९)

सन १९८९ में इस स्टेडियम में एशियाई एथेलेटिक्स प्रतियोगिता का आयोजन किया गया था जिसमें कुल २२ पदक जीतकर भारत दूसरे स्थान पर रहा था।

क्रिकेट

इस स्टेडियम में आज तक सिर्फ दो क्रिकेट मुकाबले खेले गये हैं, जिनमे से एक सन १८८४ में भारत बनाम ऑस्ट्रेलिया और दूसरा सन १९९१ में भारत बनाम दक्षिण अफ्रीका के बीच खेला गया एकदिवसीय अंतरराष्ट्रीय क्रिकेट मुकाबला था। केप्लर वैसल्स ने इन दोनो मुकाबलों में भाग लिया था लेकिन, दोनों बार वो अलग अलग देशों की ओर से खेले थे। पहले मुकाबले में उन्होने ऑस्ट्रेलिया की ओर से खेलते हुये १०७ न बनाये जबकि दूसरे मुकाबले में उन्होनें दक्षिण अफ्रीका की पारी में ९० रनों का योगदान दिया।

राष्ट्रमंडल खेल २०१०

सन २०१० में ३ अक्टूबर से १४ अक्टूबर के मध्य आयोजित किए जाने वाले राष्ट्रमंडल खेलों की कुछ खेल स्पर्धाओं के अलावा इन खेलों के उद्घाटन और समापन समारोह भी इसी स्टेडियम में किए गए। इन खेलों के लिए इस स्टेडियम का पुनर्निर्माण किया गया है। जिसमें भ्रष्टाचार
के होने की बात बतायी गई है।

2019 फीफा महिला विश्व कप

2019 फीफा महिला विश्व कप

दर्शक क्षमता

जवाहरलाल नेहरू स्टेडियम की दर्शक क्षमता ६०,००० दर्शकों की है जो इसे भारत का तीसरा और विश्व का ५१वां सबसे बड़ा स्टेडियम बनाती है। २०१० में आयोजित होने वाले राष्ट्रमंडल खेलों के लिए स्टेडियम का पुनर्निर्माण किया गया है और इसके कारण इसकी दर्शक क्षमता अपनी मूल क्षमता ७८,००० से घटकर ६०,००० रह गयी है।
पवन की दिशा

वायु की दिशा यह बताती है कि वह किस ओर से किस ओर जा रही है। इससे मौसम का पूर्वानुमान लगाने में सरलता होती है। हवा की गति और दिशा के द्वारा कुछ समय में होने वाले मौसम में बदलाव आदि को जाना जा सकता है। मौसम विज्ञान में इसका महत्वपूर्ण स्थान है। वायु की दिशा एवं गति जानने के लिए वायुवेगमापी का उपयोग किया जाता है।
माइक्रोसेटेलाइट

डीएनए फिंगरप्रिंट विशिष्ट डीएनए क्रम का प्रयोग करता है, जिसे माइक्रोसेटेलाइट कहा जाता है। माइक्रोसेटेलाइट डीएनए के छोटे टुकड़े होते हैं। शरीर के कुछ हिस्सों में इनकी संख्या अलग-अलग होती है। ये डीएनए के १-६ आधार-जोड़ों (बेस पेयर) की पुनरावृत्त शृंखलाएं होती हैं। इस पद्धति में किसी व्यक्ति के जैविक अंशो जैसे- रक्त, बाल, लार, वीर्य या दूसरे कोशिका-स्नोतों के द्वारा उसके डीएनए की पहचान की जाती है।
निखिल खुराना

निखिल खुराना एक भारतीय टेलीविजन अभिनेता है। ये कई धारावाहिकों में दिख चुके हैं जैसे-प्यार तूने क्या किया, यह है आशिक़ीं, कसम तेरे प्यार की, तेरे लिए ब्रो आदि। वर्तमान में ये जीजाजी छत पर हैं में मुख्य किरदार में नज़र आ रहे है।
नवसाम्राज्यवाद

नव-उपनिवेशवाद (New Imperialism) से तात्पर्य 19वीं शताब्दी के अन्तिम भाग से लेकर 20वीं शताब्दी के आरम्भिक काल तक की अवधि से है जिस अवधि में  यूरोपीय शक्तियों, यूएसए  एवं जापान ने अपने उपनिवेशों का जमकर विस्तार किया। इस कालावधि में जितने भूभाग पर इन शक्तियों ने कब्जा जमाया, वैसा इसके पहले कभी नहीं हुआ था।  यह वह काल था जब इन राष्ट्रों ने नयी प्रौद्योगिकीय उन्नति का लाभ उठाकर अपने अधिकार में नए-नए भूभागों को कर लिया। नव उपनिवेशकाल की विशेषता यह थी कि इस काल में 'साम्राज्य के लिये साम्राज्य' की धारणा अपूर्व रूप से बलवती हो गयी थी। इस काल में समुद्र पार दूसरे देशों के क्षेत्रों पर अधिकार करने की होड़ लग गयी थी। इसके साथ ही कुछ उपनिवेशकारी देशों द्वारा 'जातीय उच्चता' (racial superiority) का सिद्धान्त का प्रचार-प्रसार किया गया जिसका सारांश यह है कि 'पिछड़े लोग' स्वशासन के लिये उपयुक्त नहीं होते।
एर्त फान डेर नियर

एर्त फान डेर नियर (Aert van der Neer, या Aernout या Artus १६०३-१६७७) डेनमार्क का कलाकार था।
फान डेर नियर एम्स्टर्डेम में उत्पन्न हुआ। प्रारंभ से ही उसे अपने पैरों पर खड़ा होना पड़ा, फलत: बाहर एक उच्चाधिकारी के यहाँ उसने नौकरी कर ली। पर वहाँ उसका मन न लगा और कुछ समय बाद वह पुन: एम्स्टर्डैम लौट आया। विवाह के पश्चात् छह संतानों के बड़े परिवार के कारण उसे अनेक आर्थिक कठिनाइयों का सामना करना पड़ा। जिंदगी से लगातार लड़ाई और कशमकश करते हुए उसे एक शराब की दुकान खोलने के लिए भी बाध्य होना पड़ा; लेकिन बाद में उसका दु:खद परिणाम हुआ। तत्पश्चात् चित्रकारी और कलासाधना ही उसका ध्येय बन गया।
शीतकाल के कतिपय सजीव दृश्यों का चित्रण करने के अतिरिक्त नहरों, नदी-निर्झरों और प्राकृतिक दृश्यचित्र - जिनमें अधिकतर उषाकालीन अथवा संध्या समय के बनते-मिटते मोहक नजारे तथा चाँदनी रातों की शुभ्र ज्योत्स्ना का प्रसार और संमोहन है- उसने बड़ी की तन्मयता से आंके हैं। इस दिशा में कोई भी समकालिक कलाकार उसकी तुलना में नहीं ठहर सकता था। छाया प्रकाश का धूमिल आलोक और जल में झिलमिलाती सूर्य अथवा चंद्रमा की स्निग्ध, धवल रश्मियाँ या नदी किनारे पर किसी आकाशचुंबित भव्य भवन के झरोखे और खिड़कियों का झिलमिल झिलमिल प्रतिबिंब-इन सब दृश्यांकनों में वह बड़ी ही सुकुमार, कोमल कल्पना साकार करने में सफल हो जाता था। उसके शिष्यों में उसके पुत्रों ने भी उससे दीक्षा ली और उसकी प्रेरणा से कला-सर्जन की ओर वे प्रवृत्त हुए।